Source: http://dezvaluiribiz.ro/legea-antilegionara-s-a-adoptat/
Timestamp: 2018-04-20 05:01:37+00:00
Document Index: 25274997

Matched Legal Cases: ['Articolul 1', 'articolul 2', 'articolul 2', 'articolul 3', 'articolul 4', 'Articolul 6', 'articolul 7', 'Articolul 12']

Legea antilegionară s-a adoptat! - Dezvaluiri BizDezvaluiri Biz
Civilizația Mississippi
Căsnicia mea s-a destrămat
Maica Tereza despre iubirea adevărată
Medicii au operat un bărbat cu sânge verde
Cicero despre aşteptare
Singur în junglă: în faţa celor mai feroce prădători stranii
Osho despre a cunoaşte misterul interior al fiinţei tale
Cesare Pavese despre nenorocirile noastre
Bătălia de la Kiev
Legea antilegionară s-a adoptat!
01/08/2015 By admin 0 20
Proiectul de Lege pentru modificarea şi completarea Ordonanţei de urgenţă a Guvernului nr.31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, numită în mass-media de la noi în ultima vreme drept Legea antilegionari, a fost iniţiată de trei parlamentari: Crin Antonescu, Andrei Gerea (in prezent ministru al Energiei) şi George Scutaru, fost parlamentar, devenit apoi consilier pe probleme de securitate naţională al preşedintelui Klaus Iohannis (între timp a demisionat şi este cercetat de DNA).
Președintele Klaus Iohannis a promulgat pe 22 iulie Legea nr. 217/2015 ce prevede interzicerea organizațiilor și simbolurilor cu caracter fascist, rasist sau xenofob și a promovării cultului persoanelor vinovate de săvârșirea unor infracțiuni contra păcii și omenirii.
Legea aduce modificări Ordonanței de Urgență a Guvernului nr. 31/2002.
Principalele completări fac referire la: interzicerea organizațiilor și a simbolurilor cu caracter legionar și a promovării cultului persoanelor vinovate de săvârșirea unor infracțiuni de genocid și de crime de război.
Iată conţinutul acestei legi care ridică dispute vii în societatea românească:
Grupul Parlamentar al Partidului Naţional Liberal
fax: (021)414 10 72; telefon: (021)414 10 70
Biroul Permanent al Senatului,
În temeiul art. 88 din Regulamentul Senatului şi al art. 74 alin. 4 din Constituţia României, republicată, vă înaintez, în vederea dezbaterii şi adoptării, propunerea legislativă pentru modificarea şi completarea Ordonanţei de Urgenţă a Guvernului nr.31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, însoţită de expunerea de motive.
Crin Antonescu, senator PNL, Andrei Gerea, deputat PNL, George Scutaru, deputat PNL
1. Descrierea situatiei actuale
În anul 2002, Guvernul a adoptat Ordonanţa de urgenţă nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infraţiuni contra păcii şi omenirii.
Aşa cum se menţiona la acel moment în Nota de fundamentare a ordonanţei, “împiedicarea proliferării manifestărilor extremiste de tip fascist, rasist sau xenofob a constituit şi constituie o preocupare constantă a comunităţii internaţionale, atât la nivelul organismelor europene şi internaţionale, cât şi la nivelul legislaţiilor naţionale. Prevenirea şi combaterea incitării la ură naţională, rasială sau religioasă corespund cerinţelor Uniunii Europene în domeniu, constituind, în acelaşi timp, un semnal pozitiv dat de statul român pentru combaterea rasismului, antisemitismului şi xenofobiei
Ordonanţa de ugenţă nr.31/2002 a fost aprobată, cu modificări şi completări prin Legea nr. 107/2006.
Tot în anul 2006 articolele 8-11 din ordonanţă au fost abrogate prin Legea nr.278/2006 pentru modificarea şi completarea Codului Penal, precum şi pentru modificarea şi completarea altor legi.
Din experienţa de până acum privind utilizarea acestui act normativ, cazurile sau manifestările menţionate prin adrese, solicitări sau reclamaţii (plângeri) depuse la Parchet de către diverse entităţi, inclusiv Institutul “Elie Wiesel”, pasibile de a intra sub incidenţa acestui act normativ, au fost finalizate cu închiderea dosarului încă din faza de cercetare. Argumentele de respingere ale Ministrului Public au fost, în majoritatea cazurilor, bazate pe interpretări ale articolelor din lege în care se face referire la Holocaust. în aceste condiţii se impune o clară definire a “Holocaustului pe teritoriul României”.
Neajunsul textului în vigoare este că, deşi din punct de vedere istoric lucrurile sunt clare, negaţioniştii de astăzi găsesc scăpări prin faptul că teritoriile actuale ale României nu mai corespund cu cele administrate în acea perioadă de guvernele istorice. Prin urmare, considerăm că introducerea unei noi definiţii este de natură să înlăture atât neajunsurile juridice, cât şi să îndrepte un adevăr istoric constând în aceea că doar guvernele de la acea dată se fac vinovate de paticiparea la holocaust în teritoriile administrate de acestea în perioada 1940-1944 şi nu trebuie aruncat stigmatul peste timp, nici asupra statului roman şi nici asupra generaţiilor ce au urmat perioadei în cauză.
în România, fascismul a luat denumirea de Mişcarea legionară sau titulaturi ale unor partide sub care aceasta a funcţionat până în ianuarie 1941 (Legiunea Arhanghelului Mihail, Garda de Fier, Totul pentru Ţară).
După decembrie 1989, mişcări, asociaţii sau partide politice şi-au revendicat ideologia legionară şi desfăşoară în spaţiul public acţiuni de promovare a ideilor legionare. Practica juridică a demonstrat că neincluderea termenului legionar într-o reglementare care se referă la riscurile ce le poate produce extrema dreaptă identificată numai ca fascism, facilitează promovarea imaginii Mişcării legionare ca mişcare naţionalistă diferită de fascism. Astfel, mişcarea legionară nu ar intra sub incidenţa unor reglementări limitative pentru extremismul de dreapta.
în România, două reglementări statuează specificul legionarismului ca parte din familia mişcărilor fasciste:
1. Legea 51/1991 privind siguranţa naţională a României, menţionează la art 3 lit h), acţiuni de inspiraţie legionară printre ameninţări la adresa siguranţei naţionale:
“h) iniţierea, organizarea, săvârşirea sau sprijinirea în orice mod a acţiunilor totalitariste sau extremiste de sorginte comunistă, fascistă, legionară sau de orice altă natură, rasiste, antisemite, revizioniste, separatiste care pot pune în pericol sub orice formă unitatea şi integritatea teritorială a României, precum şi incitarea la fapte ce pot periclita ordinea statului de drept. “
2. Decizia nr. 1.709 din 09 martie 2012, adoptată de înalta Curte de Casaţie şi Justiţie- Secţia I Civilă, în care se afirmă că “mişcarea legionară a fost în esenţă, organizaţie de tip paramilitar terorist, de orientare naţionalist fascistă, cu caracter mistic religios, violent anticomunist, dar, printre altele, şi antisemit. ”
Tot din practică a rezultat necesitatea incriminării unor fapte săvârşite de persoane juridice în concordanţă cu cele stabilite de Codul penal în vigoare.
2. Schimbări preconizate
Prin proiectul de act normativ se propune:
-completarea titlului ordonanţei de urgenţă în sensul că aceasta se referă şi la “combaterea infracţiunilor”, nu doar la interzicerea organizaţiilor şi simbolurilor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii ca până în prezent;
-interzicerea şi a faptelor, şi nu doar a organizaţiilor, simbolurilor cu caracter fascist, rasist sau xenofob;
– includerea între faptele, simbolurile şi organizaţiile interzise şi a celor cu caracter legionar;
– introducerea definiţiei dată “ Holocaustului pe teritoriul României” astfel încât aceasta să includă “persecuţia sistematică şi anihilarea evreilor sprijinită de autorităţile şi instituţiile statului Român în teritoriile administrate de acestea în perioada 1940-1944”
– circumstanţierea faptelor care nu constituie infracţiune în sensul prevăzut la art. 4. alin.(l) sau (2) dacă sunt săvârşite în interesul artei sau ştiinţei, cercetării ori educaţiei numai dacă acest interes este exprimat în sensul protecţiei drepturilor omului şi a valorilor fundamentale ocrotite, precum şi în respectul adevărului istoric general recunoscut, cu scopul de a nu fi repetată săvârşirea de alte infracţiuni contra păcii şi omenirii, crime de război sau crime contra umanităţii.
– Reformularea art. 5 din lege astfel încât să intre sub incidenţa legii atât fapta persoanei de a promova în public, cultul persoanelor vinovate de crime de război sau crime contra umanităţii, cât şi fapta de a promova în public, idei, concepţii sau doctrine fasciste, legionare, rasiste ori xenofobe;
– introducerea unui nou articol art. 71 referitor la incriminarea unor fapte săvârşite de o persoană juridică, şi anume:
a) răspândirea, vânzarea sau confecţionarea de simboluri fasciste, rasiste ori
xenofobe precum şi deţinerea, în vederea răspândirii a unor astfel de simboluri
b) utilizarea în public a simbolurilor fasciste, rasiste sau xenofobe.
c) promovarea în public a cultului persoanelor vinovate de săvârşirea unor
infracţiuni contra păcii şi omenirii sau desfăşurarea în public a unei activităţi temporare sau permanente, în scopul promovării ideilor, concepţiilor sau doctrinelor fasciste, legionare, rasiste ori xenofobe
d) negarea în public a holocaustului ori a efectelor acestuia
Aceste fapte nu constituie infracţiuni dacă sunt săvârşite în interesul artei sau ştiinţei cercetării ori educaţiei şi interesul este exprimat în sensul protecţiei drepturilor omului şi a valorilor fundamentale ocrotite, precum şi în respectul adevărului istoric general recunoscut, cu scopul de nu fi repetate săvârşirea de alte infracţiuni contra păcii şi omenirii, crime de război sau crime contra umanităţii.
în cazul infracţiunilor săvârşite de persoana juridică, urmărirea penală se efectuează, în mod obligatoriu, de către procuror.
De asemenea se propune introducerea unei dispoziţii finale potrivit căreia “dispoziţiile prezentei legi se completează după caz cu dispoziţiile Codului Penal şi Codului de Procedură Penală, cu Legea nr. 31/ 1990 privind societăţile comerciale, republicată cu modificările şi completările ulterioare cu Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare şi cu Legea partidelor politice nr. 14/2003 cu modificările si completările ulterioare”.
în acest context trebuie să menţionăm faptul că Europa cunoaşte, în aceste zile, o recrudescenţă a mişcărilor neofasciste antidemocratice, periclitând, nu de puţine ori, liniştea socială. Totodată, zilele acestea, România comemorează Ziua Holocaustului, moment care ne îndeamnă, încă odată, la o reflecţie asupra tragediei şi atrocităţilor prin care a trecut poporul evreu, şi la găsirea acelor metode sau mecanisme legislative pentru a preveni relansarea ideilor rasismului, ale cultului urii şi dispreţului faţă de fiinţa umană.
Menţionăm faptul că, pentru elaborarea acestei propuneri legislative, am beneficiat de sprijinul specializat al Institutului Naţional pentru Studierea Holocaustului din România „Elie Wiesel”.
Faţă de cele prezentate vă supunem spre dezbatere şi adoptare această iniţiativă legislativă care – suntem convinşi – va beneficia de sprijinul instituţiilor statului cu atribuţii în domeniu, iar clasa politică, indiferent de apartenenţa doctrinară se va alătura acestui demers.
PARLAMENTUL ROMÂNIEI – CAMERA DEPUTAŢILOR – SENATUL
pentru modificarea şi completarea Ordonanţei de Urgenţă a Guvernului nr.31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii
Parlamentul adoptă prezenta lege.
ART. I – Ordonanţa de Urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, publicată in Monitorul Oficial al României, Partea I, nr. 214 din 28 martie 2002, aprobată cu modificări şi completări prin Legea nr. 107/2006, cu modificările şi completările ulterioare, se modifică şi se completează după cum urmează:
” Ordonanţă de urgenţă privind combaterea infracţiunilor şi interzicerea organizaţiilor şi simbolurilor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii”.
2. Articolul 1 se modifică şi va avea următorul cuprins:
“Art.l – Pentru prevenirea şi combaterea incitării la ura naţională, rasială sau religioasă, la discriminare şi la săvârşirea de infracţiuni contra păcii şi omenirii, prezenta ordonanţă de urgenţă reglementează interzicerea organizaţiilor, simbolurilor şi faptelor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii”.
3. La articolul 2, literele a) şi b) se modifică şi vor avea următorul cuprins:
” a) prin organizaţie cu caracter fascist, legionar, rasist sau xenofob se înţelege orice grup format din trei sau mai multe persoane, care îşi desfăşoară activitatea temporar sau permanent, în scopul promovării ideilor, concepţiilor sau doctrinelor fasciste, legionare.
rasiste sau xenofobe, precum ura şi violenţa pe motive etnice, rasiale sau religioase, superioritatea unor rase şi inferioritatea altora, antisemitismul, incitarea la xenofobie, recurgerea la violenţă pentru schimbarea ordinii constituţionale sau a instituţiilor democratice, naţionalismul extremist. în această categorie pot fi incluse organizaţiile cu sau fără personalitate juridică, partidele şi mişcările politice, asociaţiile şi fundaţiile, societăţile comerciale, precum şi orice alte persoane juridice care îndeplinesc cerinţele prevăzute la prezenta literă;
b) prin simboluri fasciste, legionare, rasiste sau xenofobe se înţelege: drapelele, emblemele, insignele, uniformele, sloganurile, formulele de salut, precum şi orice alte asemenea însemne, care promovează ideile, concepţiile sau doctrinele prevăzute la lit. a)”
4. La articolul 2, după lit. d) de se introduce o nouă literă, litera d1), care va avea următorul cuprins:
” d1) prin Holocaust pe teritoriul României se înţelege persecuţia sistematică şi anihilarea evreilor sprijinită de autorităţile şi instituţiile statului român în teritoriile administrate de acestea în perioada 1940 – 1944.”
5. La articolul 3, alineatele (1) şi (2) se modifică şi vor avea următorul cuprins:
” (1) Constituirea unei organizaţii cu caracter fascist, legionar, rasist sau xenofob se pedepseşte cu închisoare de la 3 la 15 ani şi interzicerea unor drepturi.
(2) Cu aceeaşi pedeapsă se sancţionează şi aderarea la o organizaţie cu caracter fascist, legionar, rasist sau xenofob, precum şi sprijinirea sub orice formă a unei organizaţii având acest caracter”.
6. La articolul 4, alineatele (1), (2) şi (3) se modifică şi vor avea următorul cuprins:
“(1) Confecţionarea, vânzarea, răspândirea, precum şi deţinerea în vederea răspândirii de simboluri fasciste, legionare, rasiste ori xenofobe se pedepsesc cu închisoare de la 3 luni la 3 ani şi interzicerea unor drepturi.”
“(2) Cu aceeaşi pedeapsă se sancţionează şi utilizarea în public a simbolurilor fasciste, legionare, rasiste sau xenofobe.”
” (3) Nu constituie infracţiune fapta prevăzută la alin.(l) sau (2), dacă este săvârşită în interesul artei sau ştiinţei, cercetării ori educaţiei şi interesul este exprimat în sensul protecţiei drepturilor omului şi libertăţilor fundamentale ale omului şi al prevenirii şi combaterii incitării la ură naţională, rasială sau religioasă, la discriminare şi la săvârşirea de infracţiuni contra păcii şi omenirii. “
Maresalul Ion Antonescu si Horia Sima
” Art. 5 – Fapta persoanei de a promova, în public, cultul persoanelor vinovate de săvârşirea unor infracţiuni contra păcii şi omenirii , crime de război sau crime contra umanităţii, precum şi fapta de a promova, în public, idei, concepţii sau doctrine fasciste, legionare, rasiste ori xenofobe, în sensul dat de art. 2 lit. a) din prezenta ordonanţă de urgenţă, se pedepseşte cu închisoare de la 3 luni la 3 ani şi interzicerea unor drepturi”.
8. Articolul 6 se modifică şi se completează şi va avea următorul cuprins:
„Art. 6. (1) Negarea, contestarea, aprobarea, justificarea sau minimalizarea în mod evident, prin orice mijloace, în public, a Holocaustului, aşa cum este definit în prezenta lege, ori a efectelor acestuia, se pedepseşte cu închisoare de la 6 luni la 3 ani sau cu amendă.
(2) Negarea, contestarea, aprobarea, justificarea sau minimalizarea în mod evident, prin orice mijloace, în public, a genocidului, a crimelor contra umanităţii şi a crimelor de război, astfel cum sunt definite în dreptul internaţional, în Statutul Curţii Penale Internaţionale şi în Carta Tribunalului Militar Internaţional înfiinţat prin Acordul de la Londra, la data de 8 august 1945, şi recunoscute ca atare printr-o hotărâre definitivă a Curţii Penale Internaţionale, a Tribunalului Militar Internaţional înfiinţat prin Acordul de la Londra, la data de 8 august 1945, a Tribunalului Penal Internaţional pentru fosta Iugoslavie, a Tribunalului Penal Internaţional pentru Ruanda sau a oricărui alt tribunal penal internaţional înfiinţat prin instrumente internaţionale relevante şi a căror competenţă este recunoscută de statul român, ori a efectelor acestora, se pedepseşte cu închisoare de la 6 luni la 3 ani sau cu amendă.”
(3) Săvârşirea faptelor prevăzute la alin (1) Şi (2) prin intermediul unui sistem informatic constituie infracţiune Şi se pedepseşte cu închisoare de la 6 luni la 5 ani.”
9. După articolul 7 se introduce un nou articol, art. 71 cu următorul cuprins:
“Art. 71 – (1) Constituie infracţiuni şi se sancţionează conform art. 531 şi 532 Codul Penal coroborate cu dispoziţiile prevăzute de Capitolul IV1 (art. 711 – 71[1][1][1] Codul Penal) următoarele fapte săvârşite de o persoană juridică:
a) utilizarea în public a simbolurilor fasciste, legionare, rasiste sau xenofobe;
b) promovarea în public a cultului persoanelor vinovate de săvârşirea unor infracţiuni contra păcii şi omenirii sau desfăşurarea în public a unei activităţi, temporare sau permanente, în scopul promovării ideilor, concepţiilor sau doctrinelor fasciste, legionare, rasiste ori xenofobe;
(2) în cazul infracţiunilor săvârşite de persoana juridică, urmărirea penală se efectuează, in mod obligatoriu, de către procuror.”
10.Articolul 12 se modifică şi va avea următorul cuprins: ” Art. 12 – Se interzice ridicarea sau menţinerea în locuri publice, cu excepţia muzeelor, a unor statui, grupuri statuare, plăci comemorative, referitoare la persoanele vinovate de săvârşirea infracţiunilor contra păcii şi omenirii.”
După capitolul IV- se introduce un nou capitol, Capitolul IV1 – Dispoziţii finale şi tranzitorii, cu următorul cuprins:
” Capitolul IV1 – Dispoziţii finale şi tranzitorii – Dispoziţiile articolului 71, după intrarea în vigoare a Legii 286/2009 privind Codul Penal, se aplică în conformitate cu articolele 136 şi 138 din Codul Penal şi se completează, după caz, cu dispoziţiile Codului de Procedură Penală, cu Legea nr. 31/1990 privind societăţile comerciale, republicată, cu modificările şi completările ulterioare, cu Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare şi cu Legea partidelor politice nr. 14/2003, cu modificările şi completările ulterioare. Orice dispoziţii contrare se abrogă.”
ART. II – Legea nr. 107/2006 privind aprobarea Ordonanţei de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, publicată în Monitorul Oficial al României, Partea I, nr. 377 din 3 mai 2006, va fi republicată, dându-se textelor o nouă numerotare. Orice dispoziţii contrare se abrogă.
28 iunie-3 iulie 1940. Evacuarea autorităţilor şi populaţiei civile din Basarabia şi nordul Bucovinei 01/08/2015 By admin
Mă tem de iubita mea 02/08/2015 By admin
Andrei Gerea Biroul Permanent al Senatului cercetat de DNA Codul Penal Crin Antonescu Curţii Penale Internaţionale dezvaluiribiz.ro fascist Garda de Fier George Scutaru Holocaust Holocaustului pe teritoriul României Institutul “Elie Wiesel” Klaus Iohannis Legea antilegionară legionare Legiunea Arhanghelului Mihail Ministrul Public Mişcarea legionară Președintele Klaus Iohannis rasist rasiste Romania senator PNL simboluri fasciste Totul pentru Ţară Uniunii Europene xenofob xenofobe
Urmariți-ne pe Twitter!
Tweets by @DezvaluiriBiz
Video country music
Urmariți-ne pe Pinterest!
Visit Dezvaluiri's profile on Pinterest.
Medicii din Vancouver au raportat că au operat un bărbat …Citește în continuare »
Agenţiile de informaţii au dezvăluit că existau cel puţin 9 …Citește în continuare »
Tăbliţele de la Mănăstirea Sinaia
Mănăstirea Sinaia sau Catedrala Carpeţilor cum este supranumită este situată …Citește în continuare »
Misterul Sfinxului şi Atlantidei – o descoperire păstrată secret?
În ţara Egiptului, într-un loc în care se intră de …Citește în continuare »
O fiinţă misterioasă plutea pe nori la 30.000 de picioare
Un pasager care se afla la bordul unui avion care …Citește în continuare »
Actriţa Michelle Williams urmărită de fantoma lui Heath Ledger
Superba actriţă Michelle Williams (născută în Montana, SUA, la 9 …Citește în continuare »
Jelena Rozga, tzunami în Balcani!
Jelena Rozga s-a născut la 23 august 1977 la Split, …Citește în continuare »
Actorul Matthew McConaughey a “sedus” o fantomă
Actorul texan Matthew McConaughey, considerat în anii ’90 ca o …Citește în continuare »
Clara Popescu este patroana unui club de fotbal în Austria şi ne vorbeşte deschis despre experienţa ei în străinătate
Fostă atletă româncă de performanţă, Clara Popescu a ales să …Citește în continuare »
Laeticia Hallyday mărturiseşte tot
Laeticia Hallyday, soţia lui Johnny Hallyday, manechin de succes, a …Citește în continuare »
Frank Cotroni (1931 – 2004) a fost şeful Mafiei din …Citește în continuare »
Bela Kiss, ucigaşul de femei
Bela Kiss avea 40 de ani când s-a stabilit, în …Citește în continuare »
Mafia traficului de organe
În lumea de azi, traficul de organe a devenit o …Citește în continuare »
Unitatea 731. Medicii blestemaţi ai armatei japoneze
În cel mai mare secret, doi ani mai târziu, o …Citește în continuare »
Marcello, şeful mafiei din New Orleans
Carlos Marcello (născut Calogero Minacore la Tunis în 1910) a …Citește în continuare »
Un extraterestru a fost operat la Varginha 08/04/2014 (10.394)
Ritual de magie neagră pentru a face o persoană ghinionistă 16/06/2014 (9.644)
Prezenţa Ordinului Cavalerilor Ioaniţi în Valahia… 28/01/2018 (8.110)
Arme uluitoare secrete de provenienţă extraterestră… 26/01/2015 (8.012)
Motorul magnetic uluitor al lui Kohei Minato 06/03/2014 (7.570)
Rusia nu este nimic fără Siberia! 05/05/2014 (6.464)
Mircea Eliade şi mirajul Indiei 05/10/2014 (6.199)
Iniţierea masonică 20/03/2014 (5.723)
Teribila ciumă neagră din 1348 (I) 27/09/2014 (5.162)
Cavalerii teutoni 16/08/2015 (4.684)
Videoclipurile săptămânii
HZzAijpCx4I
T5mnqrwsObw
42oZOYd4Vq4
Secretele Operaţiunii Paperclip
Abia terminat cel de-al doilea război mondial pe teatrul european, …Citește în continuare »
Yakuza supravieţuieşte crizei economice
Cuvântul Yakuza apărea sub shogunatul Tokugawa (1603-1867). Pentru a pune …Citește în continuare »
Planul daibolic al Illuminati
Doctorul Wernher von Braun, şeful programului de rachete naziste a …Citește în continuare »
Armonia cosmică în viziunea ordinului Rose-Croix
În Istoria completă a Ordinului Rose-Croix, Harvey Spencer Lewis spune …Citește în continuare »
Venirea lui Mesia va distruge creştinătatea
Pentru că în această epocă tranzitorie va veni pe Terra …Citește în continuare »
Yoghinii din Cartea tibetană a morţii trăiesc tranziţia ciclurilor de …Citește în continuare »
Îngerul Domnului nostru
Îngerul Domnului nostru a fost filmat în mod surprinzător în …Citește în continuare »
O statuie a lui Buddha emite raze miraculoase
Sute de oameni din Sri-Lanka s-au dus să vadă minunea …Citește în continuare »
Akh, Ba şi Ka, principiul trinităţii
Akh, Ba şi Ka sunt trinitatea spirituală care face omul, …Citește în continuare »
Am descoperit paradoxul că, dacă iubeşti până când doare, acolo …Citește în continuare »
Tot ce se întâmplă după o lungă aşteptare eCitește în continuare »
A cunoaşte întreaga lume nu este nimic în comparaţie cu …Citește în continuare »
Pentru nenorocirile noastre nu ar trebui să învinuimCitește în continuare »
Abu Shakur Balkhi despre minciună
Pata pe care o lasă o singură minciună nu poate …Citește în continuare »
Angrboda sau Angrboda („cea care aduce durere”) este o femeie …Citește în continuare »
În mitologia nordică, Audhumla (sau audhumbla în nordica veche) este …Citește în continuare »
Afanc, demonul ucis de regele Arthur
Afanc este o fiinţă monstruoasă şi însetată de sânge, malefică …Citește în continuare »
Este denumirea grecească a uneia dintre cele mai vechi divinităţi …Citește în continuare »
Prometeu şi apariţia omului
Apariţia omului a fost legată de voinţa şi acţiunea Titanului …Citește în continuare »
Cavalerii mesei rotunde
Masa Rotundă, în legenda arthuriană este materia Marii Britanii, masa …Citește în continuare »
A existat Robin Hood?
Robin Hood, sau Robin al Pădurii, era un mândru viteaz …Citește în continuare »
Povestea curtezanei Shizuka şi a shogunului Yoshitsune
Shizuka a trăit la sfârşitul sec. XII în Japonia. În …Citește în continuare »
Stânca îndrăgostiţilor
La Peña de los Enamorados (în română Stânca îndrăgostiţilor) este …Citește în continuare »
Susține acest site cu o donație!
Copyright 2014-2017 Segra Media. Toate drepturile rezervate.